American gods and anansi boys (leatherbound edn) - Neil Gaiman (hardcover) (€ 16,50)
American Gods (A-Format) - Neil Gaiman (paperback) (€ 9,79)
koop hardcover, e-book, paperback, losbladig, onbekende, luisterboek of boek vanaf € 1,49 3 vas ná moord op Bfn se ‘pannekoek-tannie’ | Netwerk24
Deur André Damons 10 Julie 2019 19:05
Op dieselfde dag wat die familie en vriende van Bloemfontein se “pannekoek-tannie” van haar afskeid neem, verskyn haar vermeende moordenaars in die hof.
Die drie mans, tussen 19 en 20 jaar oud, is Woensdagoggend, vyf dae ná die moord op Anna Herbst (61), in Bloemspruit in hegtenis geneem.
Sers. Ikobeng Hlubi, polisiewoordvoerder, sê hulle sal Donderdag op aanklag van moord in die plaaslike landdroshof verskyn.
Herbst, wat elke week van Donderdag tot Saterdag pannekoek by die D&J Vleis-slaghuis in Genl. De Wet verkoop het, is Saterdagoggend vroeg in haar huis in Martindale buite die stad vermoor.
Die vermeende moordenaars het glo haar pannekoek-geld uit haar motor gesteel en haar huis aan die brand gesteek.
Lede van die brandweer is om 06:45 deur ’n buurvrou ontbied en het Herbst se vasgebinde lyk op haar bed in haar slaapkamer gekry nadat hulle die vlamme geblus het.
Volgens Hlubi is Herbst weens haar brandwonde dood.
Die huis in Martindale, buite Bloemfontein, waarin Anna Herbst gewoon het. Herbst is Saterdagoggend dood in haar slaapkamer gekry.
Herbst se dogter, Anneke Rossouw (43), ’n akademiese beampte by die Instituut vir Grondwaterstudie by die Universiteit van die Vrystaat, het by navraag gesê hulle is bly en dankbaar dat iemand gevang is en dat geregtigheid sal geskied.
Volgens Rossouw word ’n troosdiens Donderdag om 11:00 uit die Klipkerk in Bloemfontein vir haar ma gehou waarna sy veras sal word.
Meer oor: Anna Herbst | Bloemfontein | Pannekoek-Tannie | Misdaad | Moord
Bfn se ‘pannekoek-tannie’ vermoor